मरे नदी (अंगरेजी: Murray River) ऑस्ट्रेलिया महादीप के एक ठो प्रमुख नदी बाटे। एह नदी के कुल लंबाई 2,508 किलोमीटर (1,558 मील) बा आ ई आस्ट्रेलिया के सभसे लमहर नदी हवे।[1] नदी आस्ट्रेलिया के पूरुबी-दक्खिन हिस्सा में मौजूद एहिजा के सभसे ऊँच परबत श्रेणी सभ के आस्ट्रेलियाई आल्प्स परबत से निकले ले आ आगे उत्तर-पच्छिम मुहें बहे ले, मैदान में जा के तेज मोड़ ले के एकर दिसा अंत में दक्खिन पच्छिम हो जाला।
समुंद्र में ई जहाँ मिले ले ओह जगह के मरे मुहाना कहल जाला आ एकरे ठीक पहिले अलेक्जेंड्रीना झील आ कोरूंग झील (चाहे कोरूंग नमभूमि) बाड़ी स। नदी के अंत में कई गो टर्मिनल झील बाड़ी स जे अब खारा पानी वाली हो चुकल बाड़ी बाकी कुछ दशक पहिले ई मीठा पानी वाली रहलीं सऽ।
bho_Deva bho_Deva